මත භේදාත්මක ලිංග පරීක්ෂණය හේතුවෙන් වසරක වැඩි කාලයක් ජාත්‍යන්තර මලල ක්‍රීඩා පිටියෙන් ඉවත් වී සිටි මීටර් 800 ඉසව්වේ ලෝක සූරිය වන දකුණු අප්‍රිකාවේ කැස්ටර් සිමෙන්යා යළි පිටියට අවතීර්ණ වීමෙන් පසුව සිය නිජ බිමේ දී ප්‍රථම ජයග්‍රහණය වාර්තා කිරීමට සමත් වූවා ය.දකුණු අප්‍රිකානු ජාතික මලල ක්‍රීඩා තරගමාලාවේ පළමු තරගවාරයට සහභාගි වෙමින් ඇය මිනිත්තු 2කුත් තත්පර 04.13කින් තරග ඉසව්ව නිමා කොට ප්‍රථම ස්ථානය ලබා ගත්තා ය.20 හැවිරිදි සිමෙන්යා 2009 වසරේ බර්ලින් නුවර පැවැති ලෝක මලල ක්‍රීඩා සූරතාවලියේ මීටර් 800 තරග ඉසව්ව ජය ගැනීමෙන් අනතුරුව ඇයට ආන්දෝලනාත්මක ලිංග පරීක්ෂණයකට මුහුණ දීමට සිදු වූවා ය..